VALSTYBINĖS GELEŽINKELIO INSPEKCIJOS

PRIE SUSISIEKIMO MINISTERIJOS VIRŠININKO

ĮSAKYMAS

DĖL VALSTYBINĖS GELEŽINKELIO INSPEKCIJOS PRIE SUSISIEKIMO MINISTERIJOS VIRŠININKO 2013 M. VASARIO 14 D. ĮSAKYMO NR. v-96 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo patvirtinimo“ pakeitimo

2014 m. gruodžio 18 d. Nr. V-210

Vilnius

Pakeičiu Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašą, patvirtintą Valstybinės geležinkelio inspekcijos prie Susisiekimo ministerijos viršininko 2013 m. vasario 14 d. įsakymu Nr. V-96 „Dėl mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo patvirtinimo“:

1. Pakeičiu 3 punktą ir jį išdėstau taip:

„3. Kitos šiame Apraše vartojamos sąvokos apibrėžtos Lietuvos Respublikos pavojingųjų krovinių vežimo automobilių, geležinkelių ir vidaus vandenų keliais ir Lietuvos Respublikos tarptautinėse sutartyse, kuriomis reglamentuojamas pavojingųjų krovinių vežimas geležinkelių keliais.“;

2. Pakeičiu 5.2 papunktį ir jį išdėstau taip:

„5.2. aukštąjį išsilavinimą patvirtinančio dokumento kopiją;“;

3. Pakeičiu 5.3 papunktį ir jį išdėstau taip:

„5.3. mokytojo, mokančio asmenis, susijusius su pavojingųjų krovinių vežimu, pažymėjimo, išduoto kitoje susitariančiojoje šalyje kopiją, jeigu pažymėjimas buvo išduotas kitoje susitariančiojoje šalyje;“;

4. Papildau 5.4 papunkčiu ir jį išdėstau taip:

„5.4. dokumento, patvirtinančio asmens duomenų pasikeitimą, kopiją (jeigu asmens duomenys keitėsi).“;

5. Pakeičiu 6 punktą ir jį išdėstau taip:

„6. Prašymą ir šio Aprašo 5 punkte nurodytus dokumentus gali pateikti ir atestuojamojo įgaliotas asmuo, pateikęs rašytinį įgaliojimą Lietuvos Respublikos civilinio kodekso nustatyta tvarka.“;

6. Pakeičiu 7 punktą ir jį išdėstau taip:

„7. Šio Aprašo 4 ir 5 punktuose nurodytus dokumentus atestuojamasis gali pateikti tiesiogiai (atvykęs į Inspekciją), elektroninėmis priemonėmis per Paslaugų ir gaminių kontaktinį centrą, siųsti registruotuoju laišku, dokumentų skaitmenines kopijas siųsti Inspekcijos interneto svetainėje nurodytu elektroninio pašto adresu arba VGI IS užpildyti elektroninę prašymo formą. Jeigu atestuojamasis VGI IS identifikuojamas elektroniniu būdu, galiojančio asmens tapatybės dokumento kopija nepateikiama. Inspekcija apie gautus dokumentus informuoja atestuojamąjį nedelsdama, bet ne vėliau kaip kitą darbo dieną nuo minėtų dokumentų gavimo dienos.“;

7. Pakeičiu 12 punktą ir jį išdėstau taip:

„12. Atestacijos egzaminai vykdomi per VGI IS. Neveikiant VGI IS, atestacijos egzaminai gali būti vykdomi raštu.“;

8. Pakeičiu 16 punktą ir jį išdėstau taip:

„16. Egzaminatorius, patikrinęs atestuojamojo tapatybę ir ar atestuojamasis sumokėjo valstybės rinkliavą už atestacijos egzaminą, atestuojamajam išduoda prisijungimo ir identifikavimosi prie VGI IS elektroninės atestacijos egzamino programos duomenis.“;

9. Pakeičiu 19 punktą ir jį išdėstau taip:

„19. Jeigu atestacijos egzamino metu atsiranda techninių ar kitų kliūčių, dėl kurių neįmanoma toliau vykdyti atestacijos egzamino per VGI IS, atestacijos egzaminas gali būti laikomas raštu tą pačią dieną. Atestacijos egzamino laikas skaičiuojamas iš naujo.“;

10. Pakeičiu 23 punktą ir jį išdėstau taip:

„23. Atestuojamasis, atsakęs į visus atestacijos egzamino klausimus, per VGI IS patvirtina savo pateiktus atsakymus ir pateikia juos automatiniam įvertinimui.“;

11. Pakeičiu 25.4 papunktį ir jį išdėstau taip:

„25.4. egzaminatorius, gavęs iš atestuojamojo protokolą ir praktinės užduoties lapą, patikrina įrašytus atsakymų numerius, teksto teisingumą. Jeigu buvo nurodytas neteisingas atsakymo numeris, egzaminatorius kitos spalvos rašikliu jį perbraukia ir šalia įrašo teisingą atsakymo numerį;“;

12. Pakeičiu 25.5 papunktį ir jį išdėstau taip:

„25.5. atestacijos egzamino praktinės užduoties atsakymus vertina egzaminatorius.“;

13. Pakeičiu 28 punktą ir jį išdėstau taip:

„28. Atestacijos egzamino klausimų sudarymo tvarką, egzamino trukmę, vertinimą reglamentuoja Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašas, patvirtintas Lietuvos Respublikos susisiekimo ministro 2003 m. sausio 21 d. įsakymu Nr. 3-32 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo patvirtinimo.“;

14. Pakeičiu 31 punktą ir jį išdėstau taip:

„31. Mokytojas, norintis gauti pažymėjimą, Inspekcijai pateikia nustatytos formos prašymą išduoti pažymėjimą (3 priedas), užpildytą pagal pasirinktą pavojingųjų krovinių grupę (M, M1, M2, M3, M4 ar M5), ir sumoka valstybės rinkliavą už pažymėjimo išdavimą. Prašymą mokytojas gali pateikti vienu iš šio Aprašo 7 punkte nustatytų būdų.“;

15. Pripažįstu netekusiu galios 32.3 papunktį;

16. Pakeičiu 33 punktą ir jį išdėstau taip:

„33. Mokytojui per VGI IS suteikiama elektroninė nuoroda į VGI IS duomenų bazę, kurioje nurodomas asmens vardas, pavardė, teisės mokyti asmenis, susijusius su pavojingųjų krovinių vežimu, suteikimo data.“;

17. Pakeičiu 38 punktą ir jį išdėstau taip:

„38. Pateikti prašymai ir dokumentai saugomi Inspekcijoje Lietuvos Respublikos dokumentų ir archyvų įstatymo nustatyta tvarka ir periodiškumu.“;

18. Pakeičiu 39 punktą ir jį išdėstau taip:

„39. Inspekcija šiame Apraše nurodytą informaciją atestuojamajam pateikia tokiu būdu, kokiu buvo pateiktas prašymas, išskyrus tuos atvejus, kai prašyme nurodytas kitoks informacijos gavimo būdas.“;

19. Pakeičiu 1 ir 2 priedus ir išdėstau juos nauja redakcija (pridedama).

Viršininkas	Robertas Šerėnas

Mokytojų, mokančių asmenis, susijusius su

pavojingųjų krovinių vežimu, asmenų, siekiančių

tapti mokytojais, atestavimo tvarkos aprašo

1 priedas

(vardas, pavardė)

(telefono numeris, adresas, elektroninio pašto adresas)

VALSTYBINEI GELEŽINKELIO INSPEKCIJAI

PRIE SUSISIEKIMO MINISTERIJOS

PRAŠYMAS

LAIKYTI ATESTACIJOS EGZAMINĄ

........ -.........-........

(data)

Prašau leisti laikyti pavojingųjų krovinių vežimo geležinkelių transportu atestacijos egzaminą ir (pažymėti X):

□ suteikti teisę mokyti asmenis, susijusius su pavojingųjų krovinių vežimu;

□ patvirtinti turimą kvalifikaciją.*

Sutinku, kad mano asmens duomenys būtų tvarkomi vadovaujantis Asmens duomenų teisinės apsaugos įstatymo 24 straipsnio nuostatomis.

Pateikiami dokumentai:

1. galiojančio asmens tapatybę patvirtinančio dokumento kopija;

2. aukštojo išsilavinimo diplomo kopija;

3. mokytojo, mokančio asmenis, susijusius su pavojingųjų krovinių vežimu, pažymėjimo, išduoto kitoje susitariančiojoje šalyje, kopija (jeigu pažymėjimas buvo išduotas kitoje susitariančiojoje šalyje);

4. dokumento, patvirtinančio asmens duomenų pasikeitimą, kopija (jeigu asmens duomenys keitėsi).

* Teikiant prašymą laikyti atestacijos egzaminą, žemiau nurodyti dokumentai neteikiami, jeigu anksčiau pateikti duomenys nesikeitė.

________________	______________________

(parašas)	(vardas, pavardė)

__________________

Mokytojų, mokančių asmenis, susijusius su

pavojingųjų krovinių vežimu, asmenų, siekiančių

tapti mokytojais, atestavimo tvarkos aprašo

2 priedas

MOKYTOJŲ, MOKANČIŲ ASMENIS, SUSIJUSIUS SU PAVOJINGŲJŲ KROVINIŲ VEŽIMU, ASMENŲ, SIEKIANČIŲ TAPTI MOKYTOJAIS, ATESTACIJOS EGZAMINO PROTOKOLAS

______________________

(data, Nr.)

______________

(vieta)

(Atestuojamojo vardas, pavardė, asmens kodas)

Pildo atestuojamasis:

1. Testo Nr. ______

Klausimo Nr.	Atsakymo Nr.	Klausimo Nr.	Atsakymo Nr.
1	21
2	22
3	23
4	24
5	25
6	26
7	27
8	28
9	29
10	30
11	31
12	32
13	33
14	34
15	35
16	36
17	37
18	38
19	39
20	40

Atestuojamasis	___________ (parašas)	_______________ (vardas, pavardė)

Pildo egzaminatorius:

2. Praktinė užduotis Nr. _____

Klausimo Nr.	Vertinimas (teisingai/neteisingai)	Klausimo Nr.	Vertinimas (teisingai/neteisingai)
1	11
2	12
3	13
4	14
5	15
6	16
7	17
8	18
9	19
10	20

3. Egzamino rezultatai

Teisingų atsakymų skaičius
Klaidingų atsakymų skaičius
Rezultatas balais
Išvada (išlaikė/neišlaikė)

4. Pastabos: (pažymėti)

□ Neatvyko	□ Kalbėjo	□ Vėlavo
□ Naudojosi informacijos perdavimo ir priėmimo priemonėmis	□ Nepasirašė protokolo
□ Kita

Egzaminatorius	___________ (parašas)	______________ (vardas, pavardė)

______________________